রোনালদো দেয়াকোনু
রোনালদো ওক্তাভিয়ান আন্দ্রেই দেয়াকোনু (রোমানীয়: Ronaldo Deaconu; জন্ম: ১৩ মে ১৯৯৭; রোনালদো দেয়াকোনু নামে সুপরিচিত) হলেন একজন রোমানীয় পেশাদার ফুটবল খেলোয়াড়। তিনি বর্তমানে রোমানিয়ার পেশাদার ফুটবল লীগের শীর্ষ স্তর লিগা ১-এর ক্লাব গাজ মেতান মেদিয়াশ এবং রোমানিয়া অনূর্ধ্ব-২৩ দলের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় এবং বাম পার্শ্বীয় আক্রমণভাগের খেলোয়াড় হিসেবে খেলেন। ২০১৩ সালে, দেয়াকোনু রোমানিয়া অনূর্ধ্ব-১৭ দলের হয়ে রোমানিয়ার বয়সভিত্তিক পর্যায়ে অভিষেক করেছিলেন।